Държавен вестник, бр. 4, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  4
Видове разходи
Чл. 2. (1) Преки са тези разходи, които са 
свързани пряко с предоставянето на дадена 
услуга. Те включват:
1. разходи за възнаграждения и осигури­
телни плащания на служителите, които по 
длъжностна характеристика извършват остой­
ностяваната услуга, включително дейност по 
контрол, надзор или мониторинг;
2. разходи за възнаграждения и осигури­
телни плащания на ръководния персонал и 
на персонала от общата администрация на 
административната структура;
3. разходи за материали;
4. капиталови разходи, присъщи за остой­
ностяваната услуга;
5. разходи за външни услуги, пряко свър­
зани с остойностяваната услуга;
6. други преки разходи, присъщи за остой­
ностяваната услуга.
(2) Непреки са тези разходи, които са отно­
сими към остойностяваната услуга, но не са 
свързани пряко с извършването є. Непреките 
разходи са непроменливи и не зависят от обе­
ма на предоставяните услуги. Те включват:
1. разходи за обучение и повишаване ква­
лификацията на служителите;
2. непроменливи (фиксирани) разходи за 
външни услуги;
3. режийни разходи (разходи за стопански 
нужди);
4. други непреки разходи.
Калкулиране на разходите
Чл. 3. (1) Разходите по чл. 2 се калкулират 
на базата на разходите, извършени от адми­
нистративния орган през предходната година, 
като разходите за отстраняване на нередов­
ности и/или предоставяне на допълнителна 
информация не се включват при калкулиране 
на остойностяваната услуга.
(2) Преките разходи по смисъла на чл. 2, 
ал. 1 се калкулират, както следва:
1. по чл. 2, ал. 1, т. 1 и 2 – пропорционал­
но на разпределението на разходите за пре­
доставяне на съответните услуги въз основа 
на годишните разходи за възнаграждения и 
осигурителни плащания на служителите;
2. по чл. 2, ал. 1, т. 3:
а) преките материални разходи се пренасят 
директно в стойността на услугата въз основа 
на разходна норма, умножена по цената на 
придобиване;
б) в случаите, когато не е възможно да се 
определи разходна норма, за определяне на 
преките материални разходи за определен вид 
услуга се изчислява съотношението между 
разходите за материали, присъщи за остойнос­
тяваната услуга, към броя на предоставените 
от администрацията за една година услуги от 
конкретния вид;
в) ако методите по букви „а“ и „б“ не са 
приложими поради това, че не могат да се 
определят присъщите материални разходи за 
отделните видове услуги, се използва сред­
ният разход за материали, който отразява 
съотношението между общия брой услуги, 
предоставяни от администрацията, и разходите 
за материали, присъщи на предоставяните 
услуги за последната година;
3. по чл. 2, ал. 1, т. 4 – разходите са пряко 
свързани с извършването на остойностяваната 
услуга; такива разходи са разходите за заку­
пуване на специфичен софтуер, база данни, 
техника, транспортни средства и др., присъщи 
за услугата; те се пренасят в стойността на 
услугата по метода на амортизационните от­
числения като съотношение между разходите 
за изброените дълготрайни активи, присъщи 
единствено и само на остойностяваната услуга, 
и броя на този вид услуги, предоставени през 
последната година;
4. по чл. 2, ал. 1, т. 5 – разходите за външ­
ни услуги се пренасят изцяло в стойността 
на остойностяваната услуга в зависимост от 
броя на предоставените за последната година 
услуги от съответния вид;
5. по чл. 2, ал. 1, т. 6 – разходите зависят 
пряко от броя на предоставените услуги и са 
лесно разграничими (например разходи за 
командировки в страната); тяхната стойност 
се пренася изцяло в стойността на услугата, 
когато в нормативен акт не е предвидено да 
се заплащат от ползвателя на услугата.
(3) Непреките разходи по смисъла на чл. 2, 
ал. 2 се включват в стойността на услугата, 
като размерът им на годишна база се раз­
дели на средния брой услуги, предоставени 
от административния орган, с изключение 
на разходите по чл. 2, ал. 2, т. 3, които се 
изчисляват чрез коефициент, определен като 
съотношение между броя на служителите, 
извършващи остойностяваната услуга, и об­
щия брой на всички служители, разделено на 
броя на предоставените от административния 
орган услуги.
Метод на изчисление
Чл. 4. (1) Размерът на таксата се изчислява 
по формулата: 
Рj = ПРj + НПР, където:
Pj е размерът на таксата за услугата;
ПРj са преките разходи за услугата (j);
НПРj са непреките разходи за предоставя­
нето на една услуга.
(2) Преките разходи се изчисляват по 
формулата:
ПРj = Тj × СЧСПОП + Тj × СЧСРП + РМj+ 
РПДАj + РВУj + ДПРj , където:
Тj е времето за извършване на една услуга;
СЧСПОП е средната стойност на часовата 
ставка на пряко отговорния персонал;
СЧСРП е средната стойност на часовата 
ставка на ръководния персонал;
РМj са разходите за материали за остой­
ностяваната услуга (j);
РВУj са разходите за външни услуги за 
остойностяваната услуга (j);